Primul oraș din România care se pregătește să interzică fumatul în spațiul public. "Măsura se aplică deja în unele parcuri din oraș"
Primarul Emil Boc a anunțat că fumatul ar putea fi interzis în anumite spații publice din Cluj-Napoca, inspirându-se din legislația aplicată de orașul Milano. Milano a fost primul oraș din Italia care a implementat, începând cu 1 ianuarie, cea mai severă lege antifumat, interzicând fumatul în toate spațiile publice și impunând amenzi de 240 de euro pentru cei care încalcă legea.